b"\n_START_ARTICLE_\nRachelle Lefevre\n_START_SECTION_\nZgodnje \xc5\xbeivljenje\n_START_PARAGRAPH_\nRachelle Marie Lefevre se je rodila 1. februarja 1979 v Montrealu, Quebec, Kanada, kot h\xc4\x8di u\xc4\x8ditelja angle\xc5\xa1\xc4\x8dine in psihologinje. Ima \xc5\xa1e tri sestre in vse govorijo dva jezika: angle\xc5\xa1\xc4\x8dino in franco\xc5\xa1\xc4\x8dino, to pa zato, ker je njihov o\xc4\x8de pravzaprav Francoz. Rachelle Lefevre se je najprej \xc5\xa1olala na Centennial Academy, zasebni srednji \xc5\xa1oli, kasneje pa je \xc5\xa1tudirala umetnost na kolid\xc5\xbeu Dawson College. Dve leti je \xc5\xa1tudirala tudi igralstvo na Walnut Hill School v Naticku, Massachusetts.\n_START_SECTION_\nKariera\n_START_PARAGRAPH_\nRachelle Lefevre je svojo igralsko kariero za\xc4\x8dela leta 1999 v televizijski seriji Big Wolf on Campus, kjer je igrala Stacey Hanson. Istega leta je igrala v televizijskem filmu The Legend of Sleepy Hollow, v vlogi Katrine Van Hassel._NEWLINE_Leta 2000 zaigra v filmu Stardom in seriji The Hunger, leto pozneje, torej leta 2001 pa jo lahko vidimo v filmih Dead Awake in Life in Balance._NEWLINE_Leta 2002 se pojavi v filmih Abandon in Confessions of a Dangerous Mind ter serijah Bliss, Galidor: Defenders of the Outer Dimension in Undressed._NEWLINE_Leta 2003 se pojavi v filmih Deception in Hatley High ter serijah Picking Up & Dropping Off, Largo Winch, \xc4\x8carovnice in See Jane Date, leta 2004 pa v serijah Petits mythes urbains in The Legend of Butch & Sundance ter v filmih Head in the Clouds, Noel in The Big Thing._NEWLINE_Leta 2005 jo lahko opazimo v filmih Prue in The River King ter serijah Life on a Stick, Pool Guys in Bones._NEWLINE_Leta 2006 jo vidimo v serijah Kaj je z Brianom?, Veronica Mars, Four Kings in The Class, leta 2007 pa v serijah Kako sem spoznal vajino mamo, The Closer in Na kraju zlo\xc4\x8dina: New York, ter filmih Fugitive Pieces in Suffering Man's Charity._NEWLINE_Leta 2008 se pojavi v serijah Na kraju zlo\xc4\x8dina, Zvezde na sodi\xc5\xa1\xc4\x8du, Eli Stone in The Summit, ter filmih Somrak (v vlogi Victorie) ter Prom Wars, letos pa smo jo ali pa jo \xc5\xa1e bomo videli v filmih The Pool Boys in Mlada luna (nadaljevanje Somraka) ter serijah The Deep End, Do You Know Me in Better Off Ted._NEWLINE_Leta 2010 pa se bo Rachelle Lefevre pojavila na velikih filmskih platnih v filmih Casino Jack ter Barney's Version (ki se trenutno snema).\n_START_SECTION_\nOsebno \xc5\xbeivljenje\n_START_PARAGRAPH_\nRachelle Lefevre trenutno \xc5\xbeivi v Los Angelesu (Kalifornija). Od junija 2009 naj bi hodila z igralcem Jamiejem Thomasom Kingom."